Պատճառաբանում են՝ ո՞վ է կարդալու և հետաքրքրվելու, ո՞ւմ համար գրեն, ո՞ր հարթակում գրեն։ Շատերն իրենց ծուլությունն ու անգործությունն այդպես են արդարացնում։ «Բանավոր մասնագետներ» եմ անվանում նրանց, ովքեր չեն գրում, ովքեր իրենց մասնագիտությանը բանավոր են տիրապետում. բանավորի ախտն այսօր ամենատարածված, արմատացած, հայկական միջավայրին բնորոշ թերություններից մեկն է։ Կինոգետներն այսօր առավելագույնը ֆեյսբուքում են ստատուս գրում այս կամ այն ֆիլմի մասին։ Սա համընդհանուր ցավ է։